Charlotte Fischer (RV), 2006-02-02:
Noget af det, der er vores bekymring med frit valg, er f.eks., at det ender i bureaukrati og bøvl, der måske ikke engang står mål med det udkomme, der er.
Jeg synes under alle omstændigheder, at det jo er vigtigt, når man indfører frit valg, at man er sikker på, at det administrativt er så enkelt som muligt, og at det ikke drukner kommuner i alt muligt bøvl.
Problemet i det her, når vi nu skal stå og tale om den her frit valgs-ordning, er, at vi svæver i den blå luft, for vi aner det sådan set ikke.
Vi kan regne ud, at når det kun er 0,4 pct., der har brugt den ene, og 0,4 pct. den anden, så er det formodentlig ikke sådan, at de er druknet i bureaukrati, fordi det har været så lille et antal personer, der er omfattet.
Men jeg kan slet ikke forstå, at en minister, der går meget op i frit valg, er så ligeglad med at gå bag om det hele og finde ud af, hvordan de reelle, faktiske forhold er.
Hvor meget bøvl kommer der ind?
Det er da et spørgsmål, man altid må stille sig selv.
Derfor står jeg selvfølgelig også og spekulerer på, om jeg kan give et smartere svar end det, jeg først havde tænkt mig at give, men det tror jeg ikke jeg kan.
Derfor vil jeg sige, hvad jeg havde tænkt mig at sige, nemlig at jeg er meget enig i, at man da skal tage hensyn til det med bureaukrati og bøvl og sådan noget, men det skal vi også i forhold til, hvilket apparat vi vil rulle ud over det her for at kloge os på det.
Også her skal værktøjerne stå mål med formålet.
Men jeg er meget optaget af, at vi som samfundsborgere får mest mulig information om de muligheder, vi har, og jeg er glad for, at jeg deler det synspunkt med fru Charlotte Fischer.
Det er også derfor, at jeg benytter mig af lejligheden til at undre mig over, at Det Radikale Venstre ikke i en anden sammenhæng vil være med til at fremme den lovgivning, der sikrer, at kommunerne generelt forpligtes til at være meget mere offensive i arbejdet med at udvikle frit valgs-tilbud og informere borgerne om dem.
Jeg er sådan set ikke i tvivl om, at en af grundene til, at vi er havnet på en relativt lille procent, sikkert er, at kendskabsniveauet ikke er højt nok alle steder.
Hermed sluttede forhandlingen, og lovforslaget overgik derefter til anden behandling.
Afstemning
De kan tage det som en sejr.
Men dybest set kan vi jo ikke vide det.
Når 0,4 pct. har valgt privatpraktiserende læge og cirka det samme antal har valgt andre kommunernes ordninger, så synes jeg jo, det kunne være rart, hvis man dybest set kvalificerede den her diskussion lidt og fik lidt viden ind om: Hvorfor er det sådan?
Vi kender problemet fra andre frit valgs-områder med, at manglende og dårlig information kan være et problem på det her område.
Jeg vil egentlig bare spørge ministeren, om han ikke selv savner noget af den her viden, når nu vi skal have den her diskussion om frit valg?
Og der har regeringen ønsket at skærpe den kommunale forpligtelse på det her område.
Vi har en helt generel lovgivning om frit valg, som sådan set betoner det kommunale ansvar.
Det Radikale Venstre var imod det forslag, så vidt jeg husker.
Men vi har i hvert fald ønsket at fremme en lovgivning, som forpligter kommunerne til offensivt at gøre deres borgere bekendt med, hvilke frit valgs-muligheder de har.
Og jeg ser da gerne, at der også i forhold til den her ordning skabes mere information.